
PROPUNERILE PENTRU MANIFESTO 2009


Partidul Social Democrat, graţie reţelei sale de militanţi europeni PES activists România, a interprins de la începutul consultărilor cu privire la manifesto2009 mai multe sesiuni de discuţii cu militanţii săi şi societatea civilă pentru a delimita propunerile româneşti pentru programul politic al Partidului Socialiştilor Europeni de la viitoarele alegeri europene.

Propunerile social democraţilor români se încadrează în ceea ce putem numi o viziune optimistă asupra viitorului Europei dar în acelaşi timp foarte angajată cu privire la rolul instituţiilor europene.

Democraţia şi diversitatea europeană

Fără nicio discuţie Uniunea Europeană s-a construit ca un spaţiu de toleranţă şi de echitate socială în sensul în care PSD România şi PES activists România susţin continuarea acestui efort faţă de construcţia unei Europe în care cetăţenii săi se simt egali.


Uniunea Europeană trebuie în opinia noastră să mărească eforturile în vederea respectării Declaraţiei Drepturilor Fundamentale în tot spaţiul european şi să facă în aşa fel încât, graţie dialogului, să nu mai fie puse sub semnul întrebării.


Soluţiile româneşti pentru consolidarea democraţiei şi protecţia diversităţii europene sunt următoarele:
· crearea unei agenţii europene care să vegheze şi care să fe capabilă să intervină în momentul în care drepturile cetăţenilor europeni nu sunt respectate în alt stat membru

· o politică comună pentru populaţiile flotante în spaţiul european şi pentru popoarele migratoare care le va permite protejarea şi îmbunătăţirea condiţiilor de viaţă

· crearea unei agenţii europene pentru rromi destinată să protejeze drepturile acestei comunităţi, îmbunătăţirea condiţiilor de viaţă şi dezvoltarea culturii şi identităţii

· creşterea transparenţei faţă de decizile luate la nivelul Parlamentului European şi la nivelul Comisiei europene graţie unei prezentări interactive şi simplificate pe Internet şi prin media europeană

· introducerea unui singur sistem electoral pentru alegerile europene
Europa în lume

Rolul Uniunii Europene trebuie să fie susţinut de o politică externă comună în adevăratul sens al cuvântului. O astfel de politică va permite integrarea intereselor naţionale în interioriul intereselor europene şi să facă cu adevărat din Europa un spaţiu de dezvoltare comun şi unitar.


Propunerile social democraţilor români pentru o Europă mai puternică în lume :
· o politică externă care să cuprindă şi să utilizeze particularităţile şi punctele forte ale fiecărui stat în diferitele regiuni ale lumii
· o Europă care îşi asumă un rol preponderent în lume în sensul în care va interveni şi va susţine iniţiativele care merg în direcţia progresului democraţiei şi a dezvoltării sociale durabile
· consolidarea politicilor externe europene cu privire la cooperarea pentru dezvoltare şi cooperarea prin educaţie prin creşterea fondurilor destinate unor astfel de activităţi

· Europa trebuie să rămână deschisă la extindere şi la susţinerea dezvoltării ţărilor interesate de a se integra în spaţiul economic şi social european

· susţinerea iniţiativelor de cooperarea între state în zonele în curs de dezvoltare

· o politică externă mai critică faţă de abuzurile cu privire la drepturile sociale în diferitele state ale lumii susţinute de o politică a schimburilor internaţionale comună care să ţină cont de realităţile sociale

· consolidarea prezenţei Uniunii Europene în statele producătoare de petrol

O nouă Europă socială

Diversitatea spaţiului european există şi la nivelul dezvoltării economice şi sociale. În acest sens solidaritatea între statele membre reprezintă pentru noi o politică necesară şi o valoare ce nu trebuie pusă sub semnul întrebării. Cu toate acestea la nivelul întregului spaţiu european, socialul pare a fi în pierdere de viteză şi pus pe planul secund de către interesele economice sau de circumstanţă.


PSD şi PES activists România susţin ideea unei Europe sociale în care viaţa bărbaţilor şi femeilor ce trăiesc în acest spaţiu european comun să fie pusă pe primul plan şi propune în acest sens o serie de soluţii :
· introducerea salariului minim european
· crearea unei declaraţii comune europene a salariaţilor care să includă un minim de garanţii sociale ce trebuiesc respectate în ansamblul spaţiului european

· stabilirea unei politici fiscale comune

· combaterea paradisurilor fiscale şi a evaziunii economice
· o politică mai dură la nivelul schimburilor internaţionale faţă de statele care nu respectă drepturile sociale ale salariaţilor
· consolidarea politicii pentru circulaţia forţei de muncă europene prin introducerea de mecanisme ce permit un acces mai uşor la pieţele de muncă şi la legislaţia celorlalte state membre pentru a evita munca la negru
· o politică a imigraţiei comune dar sensibilă la nevoile sociale şi umanitare ce împing populaţii întregi să îşi încerce norocul în Europa

· protejarea drepturilor sociale şi dreptului la un acces egal la sănătate şi educaţie prin introducerea unui principiu european ce garantează aceste drepturi la nivelul statelor membre

· o politică a educaţiei comună care să nu creeze inegalităţi sociale şi care să ţină cont de principiul formării continue şi al recalificării profesionale
Salvarea planetei

PSD şi PES activists România au simţit în consultările avute un interes din ce în ce mai mare al românilor faţă de temele legate de mediu chiar dacă din păcate per ansamblu aceasta nu constituie una din principalele lor priorităţi. În calitatea noastră de social democraţi români suntem constienţi de faptul că această temă este mai de actualitate astăzi ca niciodată şi ne propunem în acest sens să muncim în vederea informării românilor cu privire la problemele de mediu.


Soluţiile românilor pentru « o nouă revoluţie verde » :
· crearea unei agenţii europene pentru mediu capabilă să vegheze la protejarea mediului în spaţiul european

· redactarea unei declaraţii europene pentru mediu care să cuprindă angajamente clare ce vor fi urmate de statele membre

· diversificarea resurselor de energie şi dezvoltarea surselor de energie reciclabile şi nepoluante

· creşterea informării cetăţenilor faţă de mediu

· introducerea taxei europene pentru mediu care va permite cumularea fondurilor necesare pentru protejarea şi căutarea de surse alternative de energie

· crearea unei centru de cercetare european destinat căutării de surse reciclabile şi nepoluante de energie

· o protecţie mai fermă a biodiversităţii atât la nivelul spaţiului european cât şi la nivel internaţional

Rezultatul consultărilor





- soluţiile social democraţilor români pentru o Europă mai puternică şi mai socială - 

